**Jean Baptiste Molière Klasicizmus**

**Lakomec Francúzsko**

*Literárny druh*: dráma (komédia)

*Kompozícia:* 5 dejstiev rozdelených na výstupy

*Bibliografické údaje:*

originál: Théâtre complet de Molière - Édition Garnier Frères 6,

Rue des Saints-Pères, Paris 1962

preklad: Vojtech Mihálik, Štefan Povchanič a František Kalina

vydavateľ: Tatran, Bratislava 1975

počet strán: 216 a 8 strán obrazovej prílohy

*Miesto deja:* Paríž

*Postavy:* Harpagon (Kleantov a Elizin otec, zaľúbený do Mariany); Kleant (Harpagonov syn, Marianin milý); Eliza (Harpagonova dcéra, Valérova milá); Valér (Anzelmov syn a Elizin milý); Mariana (Kleantova milá a Harpagonova vyvolená); Anzelm (Valérov a Marianin otec); Frozína (dohadzovačka); Majster Šimon (sprostredkovateľ); Jakub (Harpagonov kuchár a kočiš); Šidlo (Kleantov sluha); Pani Klaudia (Harpagonova slúžka); Ovsík, Trieska (Harpagonovi lokaji); policajný komisár a jeho pisár

*Zhrnutie deja:* Kleant s Marianou a Valér s Elizou sú dva zamilované páry, ktorým k svadbe chýba iba súhlas Harpagona (otec Kleanta a Elizy). Nanešťastie pre nich, ten im nájde iných partnerov, ba dokonca on sám si vyhliadne za manželku milú svojho syna, Marianu, za pomoci dohadzovačky Frozíny. Mariane sa ale Harpagon ihneď sprotiví a pred Harpagonom vyjaví, že sa chce vziať s Kleantom. Ten to odmieta, avšak Kleant vymyslí šikovný plán využívajúci Harpagonovu až nezdravú lakomosť a lásku k svojmu majetku. Nájde jeho tajný poklad ukrytý v záhrade, ukradne ho a predostrie Harpagonovi ponuku: môže si vybrať medzi svojimi peniazmi, ktorých v poklade rozhodne nie je málo, a Marianou. Prirodzene, lakomec si vyberie prvú možnosť a tak už nič nebráni tomu, aby sa Kleant a Mariana vzali.

Celý príbeh je popretkávaný komickými scénami, kde Harpagon vyjavuje svoje lakomstvo a držgrošstvo. Upodozrieva všetkých naokolo, že ho chcú okradnúť, čo ale v podstate veci je niekedy aj pravda. Najvtipnejšou udalosťou bolo, keď Kleant hľadal veľkú pôžičku a sprostredkovateľ ako poskytovateľa pôžičky našiel jeho otca. Ani jeden netušil, kto bude druhým signatárom zmluvy, v ktorej okrem iného stálo, že požičiavateľ (Kleant) sa zaručuje, že jeho otec do niekoľkých mesiacov zomrie.

*Citát: „*Nežijeme preto, aby sme jedli, ale jeme preto, aby sme žili.“ (str. 143)

*Môj názor:* Komédia bola skutočne komická a navyše nie príliš dlhá, takže chvíle strávené pri jej čítaní som považoval za príjemne strávené.

**Matej Balog, kvinta**